Syros
Syros Res apud Vicidata repertae: Civitas: Graecia Locus: 37°27′0″N 24°54′0″E Numerus incolarum: 21 507 Zona horaria: UTC+2, UTC+3 Gestio Procuratio superior: Aegaeum Australe Geographia Superficies: 102.365 chiliometrum quadratum Syros (Graece Σύρος, f.sg.) est insula Graeciae in catena Cycladum maris Aegaei sita, olim nomo vel praefecturae Cycladibus tributa, nunc unitas regionalis et simul demus nomine Syros-Hermupolis (Περιφερειακή ενότητα Σύρου, Δήμος Σύρου-Ερμούπολης) regionis Aegaei Australis. Area insulae est 84 km², area unitatis regionalis, ad quam etiam insula non iam habitata Gyaros necnon aliae insulae parvae pertinent, est 102 km². Summus Syri mons, qui ad altitudinem 442 metrorum surgit, Pyrgos appellatur. Nomen insulae, quod "saxosa" valet, a Phoenicibus datum est, qui eam saeculo octavo a.C.n. occupaverant. Caput insulae et administrativa demi sedes, qui die 1 Ianuarii 2011 pristinis demis Hermupoli, Posidonia, Superiore Syro coniunctis factus est, est urbs Hermupolis (Ερμούπολη).